open-index/open-wikipedia-markdown huggingface dataset:
Koss

:*For den olympiske skøyteløperen, se *'Johann Olav Koss**''

**Koss''' er et amerikansk selskap med hovedsete i Milwaukee, Wisconsin som i hovedsak selger hodetelefoner. Foretaket ble grunnlagt i 1953 av John C. Koss (d. 2021), og leide ut TV-apparater til sykehus. I 1991 begynte Koss Audio & Video Electronics å produsere og selge elektroniske produkter til forbrukere, som et separat firma i Hazelwood, Missouri.

En av de mest kjente hodetelefonene fra Koss er de klassiske Koss PortaPro.

I år 2000 sluttet Koss å lage hodetelefonene selv. De sa opp produksjonsstaben, og nå foregår all produksjon i Kina.

## Eksterne lenker
*
Røde Microphones

**Røde Microphones** er et australsk selskap med base i Sydney. Det ble etablert i 1967 av Henry og Astrid Freedman, og utvikler og produserer mikrofoner og relatert tilbehør. Rødes produkter er hovedsakelig brukt i profesjonelle lydstudioer såvel som i sanntids lydforsterking.

I 1994 begynte firmaet å eksportere til USA, og i 1998 eksporterte de til 31 land. Eksporten sto for over 95&nbsp;% av inntekten.

## Referanser
Røde

**Røde** kan referere til:

* Rød, farge
* Røde Microphones, australsk mikrofonprodusent
* Håkan Røde, svensk konge fra 1070-1079
Nimrod (andre betydninger)

**Nimrod** kan referere til:

* Nimrod &ndash; En person i Bibelen som sies å ha vært oldesønnen til Noah
* Nimrud – et ruinfelt omkring 40 kilometer sør for Mosul ved Tigris
* Nimrod - en middelalderfestning i Syria
* Hawker Nimrod - britisk jagerfly
* Hawker Siddeley Nimrod &ndash; Britisk maritimt overvåkningsfly
* Nimrod (album) &ndash; album utgitt av den amerikanske punkrock gruppa Green Day i 1997
* «Nimrod» &ndash; ekspedisjonsskip på Ernest Shackletons antarktisekspedisjon 1907–1909, Nimrod-ekspedisjonen.
.int

**.int** er et generisk toppnivådomene (gTLD) på Internett, forbeholdt internasjonale organisasjoner opprettet etter avtale mellom nasjoner, og organisasjoner med observatørstatus i De forente nasjoner. Det ble opprinnelig opprettet til bruk for NATO, for å erstatte det tidligere toppnivådomenet *[[.nato]]*.

*.int* var en periode også ment å brukes for «Internett-infrastruktur». Domenene som lå under *[[.arpa]]* var tenkt overført til *.int*, men i 2000 anbefalte IAB at ingen nye infrastruktur-databaser skulle legges til *.int* og at *.arpa* skulle bibeholde sin daværende bruk http://www.iab.org/documents/docs/iab-arpa-stmt.txt. Dets siste gjenværende rolle var for reversert oversettelse av IPv6-adresser under *.ip6.int*-sonen. Denne sonen ble offisielt «slått av» den 6. juni 2006 til fordel for *.ip6.arpa*, som også administreres av IANA.

Subdomenet *.eu.int*  ble brukt av EU-tilknyttede institusjoner. Disse institusjonenes domenenavn ble imidlertid overført til det nye toppnivådomenet *[[.eu]]* den 9. mai 2006. Institusjonenes tidligere *.eu.int*-adresser vil fortsatt være tilgjengelige i en overgangsperiode på minst et år.http://europa.eu/rapid/pressReleasesAction.do?reference=IP/06/586&format=HTML&aged=1&language=EN&guiLanguage=en 

## Noen organisasjoner med ''.int''-domener
* Europarådet (coe.int)
* Eurocontrol (Den europeiske organisasjon for luftfartssikkerhet) (eurocontrol.int)
* Den europeiske sentralbanken (ecb.int)
* EFTA (efta.int)
* Den europeiske romfartsorganisasjonen (esa.int)
* Den europeiske union (*europa.eu.int*, bruker nå primært europa.eu)
* ICAO (International Civil Aviation Organization) (icao.int)
* Den internasjonale organisasjonen for migrasjon (iom.int)
* Røde kors (redcross.int )
* International Telecommunication Union (itu.int)
* Interpol (interpol.int)
* NATO (www.nato.int)
* Verdens meteorologiorganisasjon (wmo.int)
* World Health Organization (who.int)
* World Intellectual Property Organization (wipo.int)
* World Alliance of YMCAs (ymca.int)

## Se også
* Toppnivådomene
* Internett
Shure

**Shure** er en amerikansk produsent av elektronikk til forbruker- og det profesjonelle markedet innen audio. Shure produserer hovedsakelig mikrofoner og annen lydelektronikk, deriblant hodetelefoner/øreplugger og MP3-spillere.
Firmaet ble grunnlagt i 1925 som *The Shure Radio Company*. 

Frem til 1933 lagde de kun radiosystemer. Siden har de utvidet produksjonen til blant annet mikrofoner, lydmiksere og digitale signalprosessorer.

De introduserte en vekt for å stille trykket på stiften til platespillere, som etter hvert ble industristandarden. SFG-2 som modellen heter, kan måle trykket på en platestift med en nøyaktighet på et tidels gram. 

## Mikrofoner
Shure har laget et stort utvalg mikrofoner i flere tiår, blant dem er de velkjente SM- og beta-mikrofonene med dynamiske og kondensatormikrofoner. De mest solgte mikrofonene i verden kommer fra shure; SM 58 og SM 57 har lenge vært en standard hos mange artister og lydteknikere. SM betyr Studio Microphone.

## Eksterne lenker
*
Mana Pools

**Mana Pools** er en nasjonalpark og en viltforvaltningsområde i Vest-Zimbabwe. Dette området ligger langs den nedre delen av  Zambezielven, der elvesletta utvikler seg til et stort område av sjøer etter regntiden. Etterhvert som sjøene gradvis tørker ut og forsvinner igjen, kommer mange dyr inn i området på jakt etter vann. Dette gjør området til et av Afrikas beste områder for viltobservasjoner.

*Mana* (*fire* på Shona) hentyder til de fire permanente sjøene som er dannet av meandrering fra Zambezielven. Området omfatter 2,500 km² elv, elvebredder, øyer, banker og dammer, omgitt av skoger bestående av mahogni, fikentrær, ibenholt og baobabtrær. Området sto i fare for å bli omfattet av vannkraftutbygging før det ble verdensarvområde. Området har landets største konsentrasjon av flodhest og krokodille; i tørketiden er det også rikelig med elefanter og kafferbøffel her.

På den andre siden av Zambezielven støter området inn mot *The Lower Zambezi National Park* i Zambia. 

## Eksterne lenker
* Zimparks: Mana Pools National Park (offisielt nettsted)  Besøkt 26. oktober 2019
* UNEP World Conservation Monitoring Centre: ''faktaark''
* safarimappers.com kart
Plateau de Beille

**Plateau de Beille** er et vintersportssted i Pyreneene. Det ligger i departementet Ariège i regionen Occitanie. Stedet ligger ca. 1790 meter over havet, mellom Tarascon-sur-Ariège og Ax-les-Thermes, nær grensen til Spania. 

## Tour de France

Plateau de Beille har vært målgang for Tour de France-etapper fem ganger, og skal være målgang på etappe 12 i 2015. 

Med start i Les Cabannes (535 moh.), er stigningen opp til Plateau de Beille (1790 moh.) 15,8 km. Dette gir en stigningsprosent på 7,9%, med en maksimum på 10,8% i enkelte partier.

### Målganger i Tour de France

## Eksterne lenker
* 
* Offisielt nettsted
Sennheiser

**Sennheiser Electronic GmbH & Co. KG** er et privateid tysk selskap som lager mikrofoner, hodetelefoner, telefoniprodukter, og hodesett til avionikk. Selskapet ble etablert i 1945.

I 1991 kjøpte de opp firmaet Georg Neumann GmbH.

Firmaet hadde 2734 ansatte i 2018. 

## Referanser

## Eksterne lenker
*
Ragnar Fagereng

**Ragnar Fagereng** (født 25. desember 1944) er en norsk jurist og embedsmann. Han ble cand. jur. ved Universitetet i Oslo i 1969 og har vært rådmann i Meløy, Lillehammer, Stavanger og Bergen. I 1998 ble han administrerende direktør for Norges Handelshøyskole. Han er også styreleder i Bibsys.

## Fagereng-saken

Fagereng ble rikskjent gjennom den såkalte Fagereng-saken, der han og hans kone ble etterforsket for forsikringssvindel og falske anmeldelser. Ekteparet ble dømt i byretten, men Ragnar Fagereng ble frikjent i lagmannsretten. Hans kone ble derimot dømt og måtte sone fengselsstraff. Fagereng  måtte som følge av saken også gå av som rådmann. Saken fikk også konsekvenser for Bergens politimester Rolf B. Wegner, som blandet seg inn i saken til fordel for Fagereng. Det ble påstått at det var en «skjult forbindelse» mellom Fagereng og Wegner, og Wegner ble etterforsket av det særskilte etterforskningsorganet for politisaker. 

I 2006 stod en tidligere torpedo frem og fortalte at han hadde terrorisert ekteparet Fagereng på 90-tallet gjennom å drive med hærverk mot deres bolig, og lurt politiet til å etterforske dem for forsikringssvindel og falske anmeldelser. *[[Bergensavisen]]* mente å vite at oppdragsgiveren var en person som var misfornøyd med Ragnar Fagerengs restriktive holdning til å dele ut kommunale skjenkebevillinger.

I 2010 ble Fagereng-saken besluttet gjenopptatt av Gjenopptagelseskommisjonen. I Agder lagmannsrett ble Anne-Grete Fagereng i 2011 frikjent på alle punkter, og i et forlik med Justisdepartementet i 2014 ble hun tilkjent over 3 millioner kroner i erstatning for justismordet.

## Referanser
Jørgen Kosmo

**Jørgen Hårek Kosmo** (1947–2017) var en norsk politiker (Ap) som var stortingsrepresentant, forsvarsminister og riksrevisor.

## Liv og virke

### Bakgrunn
Kosmo var født i Fauske i Nordland. Han tok examen artium i 1968. Han utdannet seg til tømrer; og arbeidet som bygningsarbeider (forskalingssnekker) 1969–1979. 

### Politisk karriere
Han var medlem av Horten bystyre 1975–1985, varaordfører 1979–1983, ordfører 1983–1985. Han var vararepresentant på Stortinget i perioden 1981 til 1985, før han ble fast representant. Kosmo var innvalgt på Stortinget for Vestfold i årene 1985 til 2005, og fra 2001 til 2005 var han stortingspresident. Han var forsvarsminister 1993–1997 og arbeids- og administrasjonsminister 2000–2001. 

Han gikk av som statsråd 5. oktober 2001, og ikke med resten av regjeringen 19. oktober, fordi han skulle være valgbar til Stortingets presidentskap. Sylvia Brustad bestyrte arbeids- og administrasjonssaker i denne perioden.

I 1995, mens Kosmo var forsvarsminister, var han med på å ta avgjørelsen om organisering av Norsk Militær Tattoo slik det har vært siden. Han satt i organisasjonens Board of Protectors fra 2006 til 2014.

Kosmo ble den 2. juli 2004 utnevnt til fylkesmann i Telemark. Han rakk ikke å tiltre fylkesmannsembetet før han høsten 2005 ble utnevnt til riksrevisor. Han ledet Riksrevisjonen i årene 2006–2013.

### Ordener
Han mottok den 2. november 2005 Storkorset av St. Olavs Orden. Utnevnelsen ble gitt for embetsfortjeneste som stortingspresident. Kosmo er den første stortingspresidenten i nyere tid som har mottatt ordenen. I 2005 mottok Kosmo storkorset av den svenske Nordstjerneordenen. Han ble i 2013 utnevnt til kommandør av den nederlandske Oranje-Nassau-ordenen.

## Familie
Hans svigerdatter Silvia Kristoffersen Kosmo var fast møtende vararepresentant til Stortinget 2005–2009; også hun representerte Arbeiderpartiet.

## Referanser




## Eksterne lenker
* 
* 
*
Digital signalprosessor

En **digital signalprosessor (DSP)** er en mikroprosessor spesielt utviklet for å brukes innen digital signalbehandling og diskret regulering. Det som skiller en DSP fra andre mikroprosessorer, er at arkitekturen er optimalisert for å utføre typiske signalbehandlingsoppgaver, som utregning av indreprodukt, 2. ordens ARMA-seksjoner, FFT, etc. En DSP er også typisk utstyrt med I/O-enheter som er lette å koble sammen med AD-omformerer, DA-omformerer og andre I/O-enheter.

## Se også
*Mikrokontroller
*ASIC
*FPGA
Ramberg

**Ramberg** kan vise til:

* Ramberg (Flakstad) &ndash; tettsted og administrasjonssentrum i Flakstad kommune i Nordland
* Ramberg (Seljord) &ndash; sted i Seljord kommune i Telemark
* Ramberg (Nøtterøy) &ndash; ås på Nøtterøy i Færder kommune
Bildekk

**Bildekk** kan sikte til:

* Dekk (hjul) på en bil
* Dekk (skip), dekket på et skip for frakt av kjøretøyer
Skipsmodelltank

En **skipsmodelltank** er en tank eller et basseng som brukes til hydrodynamiske tester av skipsmodeller og andre fartøyer og plattformer. Testene utføres i forbindelse med design av nye skip eller installasjoner eller før ombygging av eksisterende fartøyer for å forbedre ytelsene i sjøen.

## Skipsmodelltanken i Trondheim

**Skipsmodelltanken** på NTNU Tyholt i Trondheim er et større anlegg innviet i 1939 og en del utvidet i 1978. Ved anlegget drives undersøkelser av skip og båtskrog, oljeplattformer, havneanlegg, bølgefenomener og strømningsforhold med spredningsmønster for forurensning.

Det er en skipsmodelltank på 260 meter og et havsimuleringsbasseng på 50 x 80 meter med mulighet for forskjellige bølge og vindmønstre.

## Referanser


## Eksterne lenker
* NTNU Students Tank (Ålesund)
Overkill (album)

***Overkill*** er det andre studioalbumet til heavy metal-bandet Motörhead. Albumet er det første av tre studioalbum til å bli gitt ut i 1979.

## Sporliste
;Alle spor er skrevet av Kilmister, Clarke og Taylor, unntatt der annet er angitt
# «Overkill» (5:14)
# «Stay Clean» (2:42)
# «(I Won't) Pay Your Price» (2:57)
# «I'll Be Your Sister» (2:54)
# «Capricorn» (4:11)
# «No Class» (2:41)
# «Damage Case» (Kilmister, Clarke, Taylor og Farren) (3:04)
# «Tear Ya Down» (2:41)
# «Metropolis» (3:37)
# «Limb from Limb» (4:54)

### Bonusspor
;Bonusspor på CD-utgivelsen:
# «Too Late, Too Late» (B-side på «Overkill»-singlen)
# «Like a Nightmare» (B-side på «No Class»-singlen)
# «Louie, Louie» (Berry)
# «Tear Ya Down» (Instrumental versjon)
# «Louie, Louie» (Alternativ versjon)

;Bonus-CD på Sanctuary Records sin nyutgivelse (2005):
# «Louie, Louie» (Berry) (Singel A-side)
# «Louie, Louie» (Berry) (Alternativ versjon)
# «Louie, Louie» (Berry) (Alternativ versjon)
# «Tear Ya Down» (Berry) (B-side singel, 'Louie, Louie')
# «Tear Ya Down» (Alternativ versjon)
# «Tear Ya Down» (Instrumental versjon)
# «Too Late Too Late» (B-side singel 'Overkill')
# «Like a Nightmare» (B-side singel 'No Class')
# «Like a Nightmare» (Alternativ versjon)
# «Louie, Louie» (BBC John Peel Session '78)
# «I'll Be Your Sister» (BBC John Peel Session '78)
# «Tear Ya Down» (BBC John Peel Session '78)
# «Stay Clean» (BBC in Concert '79)
# «No Class» (BBC in Concert '79)
# «I'll Be Your Sister» (BBC in Concert '79)
# «Too Late, Too Late» (BBC in Concert '79)
# «(I Won't) Pay Your Price» (BBC in Concert '79)
# «Capricorn» (BBC in Concert '79)
# «Limb from Limb» (BBC in Concert '79)

## Personell
*Lemmy – Vokal, bass
*Eddie Clarke – Gitar
*Philthy Taylor – Trommer

## Eksterne lenker
*
Treverk

**Treverk** eller **trevirke** er en betegnelse på tre som materiale og råstoff for foredling, bearbeiding og bruk.

Brenselsved regnes også som et treverk. Her er tørking og eventuell klyving den eneste foredlingen som skal til.

For utendørs bruk impregnerer man gjerne treverket slik at det skal bli mer motstandsdyktig mot råte. De fire hovedtypene impregnert treverk er salt-, kreosot-, tinnorganisk og klorfenol-impregnert. Alle disse metodene gjør treverket giftig, og impregnert treverk bør derfor ikke brennes annet enn i spesielle anlegg med rensing av røyken.

Man har rett til å få vite opprinnelsesland for treverket man kjøper, noe som kan være relevant for helse og miljø.

Tidligere trodde man at treverk var en av de viktigste kildene til klimagassen metan fra søppelfyllinger, men senere studier har vist at mengden er betydelig lavere enn antatt. Det kan også senke kvaliteten på grunnvannet, elver og innsjøer.

## Se også
* Trelast, konstruksjonsmateriale av treverk i forskjellige dimensjoner (høvlet og uhøvlet)

## Referanser


## Eksterne lenker
* Norsk institutt for skog og landskap
* Miljøstatus i Norge: Miljøgifter 
* Miljødirektoratet: Kjemikalier
Matias da Maia

**Matias da Maia** eller *Li Madi*, *Shengxian* (født 1616 i Atalaia nær Lisboa i Portugal, død 16. januar 1667 til sjøs utenfor Cochinkina [Vietnam]) var en katolsk kinamisjonær tilhørende jesuittordenen. 

Han reiste ut på skuta *Nossa Senhora de Atalaia* i 1660 og ble til sjøs tatt i hollandsk fangenskap. Etter seks måneder ble han satt fri. Han ankom til Macao senest 1646. I 1651 var han viserektor for jesuittene i Macao, i 1653 virket han på Hainan i noen år. Fra 1663 til 1666 var han viseprovinsial for Kina. Han virket også en tid i Ganzhou i Jiangxi og ellers for det meste i Macao.
## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
António Lopes (1618–1677)

**António Lopes**  (født 1618 i Coimbra i Portugal, død 7. juni 1677 i Macao i Kina) var en katolsk kinamisjonær tilhørende jesuittordenen. 

Han kom til Macao senest 1660 og misjonerte fra 1660 til 1662 på øya Hainan. Deretter virket han i Macao. 

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
* Liste over kinamisjonærer tilhørende jesuittordenen
Baltasar Diego da Rocha

**Baltasar Diego da Rocha** eller *Luo Tianyou*, *Diwo*  (født 1632 i Vimieiro do Alentejo nær Evora i Portugal, død 30. mars 1694 i Macao i Kina) var en katolsk asiamisjonær tilhørende jesuittordenen. 

Han reiste til Østen med skuta *São Francisco* i mars 1655 og virket så i fem år i Goa i India. Han kom til Kanton i Kina i 1664, og misjonerte fra 1665 til 1673 først i Siam og så i Tonkin på øya Hainan. Så ble han misjonsprokurator og reiste til Roma. Han reiste tilbake til Østen i 1683 og virket så i Macao til sin død. 

## Se også
* Liste over kinamisjonærer tilhørende jesuittordenen

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Francisco Pinto

**Francisco Pinto** eller *He Dajing*, *Fangji* (født 29. mai 1662 i Louza nær Coimbra i Portugal, død 23. mars 1731 i Macao i Kina) var en katolsk kinamisjonær tilhørende jesuittordenen. 

Han reiste ut i 1681 og virket som misjonær i Xi'an i Shaanxi, Yenping i Fujian, Hangzhou, Hebei, Jinan i Shandong, Songjiang, Zhengding, og øya Chongming. Han innehadde i perioder en rekke høye verv i misjonene som viseprovinsial og visitator. Mot slutten av sitt liv var han for det meste i Macao.

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)
Planeten Jordens år

**Planeten Jordens år** (**IYPE**), **International Year of Planet Earth**, er en internasjonal markering som er erklært av den 60. FNs hovedforsamling og som vil spenne over de tre årene 2007-2009 med 2008 som hovedåret.

FN har til hensikt å reise $20 millioner fra industri og regjeringer. Halvparten av dette skals bruke på forskning og halvparten på "outreach" aktiviteter.  Det vil bli den største internasjonale satsingen noensinne for å styrke geovitenskapene.

I forbindelse med satsingen vil den 33. IGC-konferansen arrangeres i Oslo fra 6. til 14. august 2008 som også er valgt til Polaråret.

## Eksterne lenker
* Hjemmeside
* International Geological Conference
Manuel Mendes

**Manuel Mendes** eller *Meng Youyi*, *Juren* (født 1. januar 1656 i Coimbra i Portugal, død 1. januar 1741 i Macao i Kina) var en katolsk misjonær tilhørende jesuittordenen. 

Han reiste ut i 1680, og ankom misjonene i Kina i oktober 1684. Der virket han som misjonær i Nanchang (1685–1691), Jiangnan og Shanghai (fra 1700). Fra Shanghai måtte han i 1719 i eksil først til Kanton og så til Macao.

Han var Kinamisjonens viseprovinsial fra 1714 til 1722.

## Litteratur
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
*Liste over kinamisjonærer tilhørende jesuittordenen
Erne

**Erne** (irsk: *Abhainn na hÉirne* eller *An Éirne*) er en elv nordvest på Irland og er den nest lengste elven i Ulster, som renner gjennom Nord-Irland og republikken Irland, og utgjør en del av deres grense. Elva begynner i republikken Irland, renner inn i Nord-Irland og renner deretter inn i republikken igjen.

## Elvens løp

Den har sin opprinnelse på østsiden på fjellet Slieve Glah nær 5 km sør av Cavan i grevskapet Cavan og flyter 129 km gjennom innsjøene Lough Gowna, Lough Oughter og Upper og Lower Lough Erne i Fermanagh i Nord-Irland og går til havet ved Ballyshannon i Donegal tilbake i republikken Irland. 

Elva er rundt 129 kilometer lang og brukes til fluefiske etter ørret og laks, med en rekke fiskesteder langs både selve elva og dens sideelver. Byen Enniskillen ligger for det meste på en øy i elven, mellom Upper og Lower Lough Erne. Den er knyttet til elven Shannon ved Shannon-Erne-kanalen, og har således forbindelse for båter med elva Shannon og Grand Canal og Royal Canal.

Det totale nedslagsfeltet til elven Erne er 4 372 km2. Den langsiktige gjennomsnittshastigheten for elven Erne er 101,7 kubikkmeter per sekund (m3/s)

## Navn
Elven har fått navnet sitt fra en mytisk prinsesse ved navn Éirne. Hun er knyttet til Ériu (moderne Éire), gudinnen som Irland er oppkalt etter på irsk. De eldste formene for gudinnen var Everna/Iverna og Everiu/Iveriu og at begge kommer fra den indoeuropeiske roten *ei-*, som antyder bevegelse.

## Referanser


## Eksterne lenker
*
* Information and maps of the Erne from the Inland Waterways Association of Ireland
Run Dog Run

**Run Dog Run** er et norsk band som startet i 1990 av Henrik Marstrander (bassgitar), Marius Gengenbach (gitar), Ola Breidal (vokalist, gitar) og Ole E. Wattne (trommer).

## Historie
Run Dog Run holdt en mengde konserter i Oslo og omegn de første årene. I 1993 fikk de platekontrakt med Voices of Wonder. Etter debutalbumet *A Howling Success* turnerte de Norge.

I 1994 kom EP-en *Beauty school Dropout*. Run Dog Run fulgte opp med turne i Norge, Danmark, Østerrike og Tyskland.
Dr. Akbar som hittil hadde samarbeidet med bandet, ble nå et fullverdig medlem av bandet, noe som hadde stor innvirkning på lydbildet på bandets konserter.

Rundt 1994 og 1995 var Run Dog Run mest aktive, og alle medlemmene jobbet nærmest på heltid med å skrive, arrangere og spille inn sporene som skulle utgjøre *Masterplan*. Eilert Solstad deltar som gjesteartist på albumet *Masterplan*.

Singelen «Capital» ble spilt en del på P3 sommeren 1995, og deler av låten ble brukt i TV-programmet *[[Lille Lørdag]]*.

*Masterplan* fikk gode anmeldelser, og ble også sluppet i Japan med to bonusspor og tekstene trykket i coveret.

Etter seks hektiske år på 90-tallet hadde Run Dog Run hadde en lang pause frem til ca 2010 da de igjen befant seg i samme by. 18. august 2012 spilte bandet for første gang siden 1996 nye låter live med originalbesetningen på Hagelarm-festivalen i Oslo.

20. desember 2013 slapp Run Dog Run singelen *Get Involved!* digitalt på plateselskapet Voices of Wonder. *Get Involved!* er fra albumet *Bent to Happen* sluppet digitalt og på vinyl 24. januar 2014. I mai 2017 slapp bandet det digitale albumet *Concussions in C*.

## Diskografi
* *[[A Howling Success]]* – Voices of Wonder, 1993
* *Beautyschool Dropout* – EP – Voices of Wonder, 1994
* *Capital* – single – Voices of Wonder
* *[[Masterplan (album)|Masterplan]]* – CD – Voices of Wonder, 1995
* *Bent to happen* (album) (Voices of Wonder/VME)
* *Concussions in C* (digitalt album) DogCords, 2017

## Referanser

 



## Eksterne lenker
* 
* 
*  Informasjon om Run Dog Run hos Bibsys
Skathi (måne)

**Skathi**, eller Saturn XXVII som den også kalles, er en månene til Saturn. Den ble oppdaget så sent som i 2000, og fikk den midlertidig benevnelsen S/2000 S 8.

Navnet Skathi kommer fra norrøn mytologi, der skigudinnen Skade var gift med guden Njord.

Navnet er «Skadi» av flere kilder. Det er navnet som ble opprinnelig annonsert i 2003. Men en arbeidsgruppe i IAU, bestemte tidlig i 2005 å benytte en alternativ omskriving av det nordiske navnet. Den klassiske norrøne stavemåten er Skaði, og den originale skrivemåten Skadi var en grafisk tilnærming til det.

Skathi tros formet av materiale slått løs fra månen Phoebe ved et punkt i Solsystemets historie.

## Referanser
Folkunger

**Folkunger** eller **folkungene** var en ætt eller en gruppe, i Erikskrøniken kalt «Folkunga rote», som levde i Sverige på 1200-tallet. Ætten var fritatt for högfrälse, hvilket tilsa at de ikke måtte betale skatt. Allment ser det ut som om de har kjempet mot sentralisering og at kongen skulle få alt for stor makt på bekostning av stormennenes tradisjonelle makt og selvbestemmelsesrett. 

Navnet *folkunger*, på svensk *folkungar*, blir de for første gang nevnt ved i Vestgøtalovens kongekrøniker i en setning om Sverker Karlsson den yngre: «Folkungar togo liv av honom.» Dette skal ha skjedd i slaget ved Gestilren, skjønt det er omstridt om slaget virkelig fant sted. Ved dette slaget skal også Folke jarl ha omkommet, noe som tilsier at folkungene muligens fikk sitt navn ved å kalle jarlens etterkommere for *folkungar*.

Folkungene var motstanderne til Birger Jarl, ettersom Birger sluttet fred med Eriksætten og giftet seg inn i denne og kjempet for sterk sentralisering. Han utryddet folkungene bokstavelig talt ved å henrette de som ikke falt i diverse slag, og symbolsk ved å kalle sine egne etterkommere for folkunger eller folkungaætten. Bl.a. benytter Olaus Petri dette navnet på ætten på 1500-tallet.

## Folkunger i moderne litteratur
Folkung-ætten blir gitt en sentral rolle i Jan Guillou der hovedpersonen Arn Magnusson tilhører ætten, i bøkene spiller de en sentral rolle i maktkampene som utspilte seg mellom Sverkerætten og Eriksætten mellom 1130 og 1250 i Sverige.
De støtter i bøkene Eriksætten og er som de sterk orientert mot Norge og har allianser der.

### Utdrag fra [[Erikskrøniken]]
Folke jerl war en erliken man
rikesins forman tha war han
Han war swa höwelik dugande oc wiis
swa at alle men gaffuo honom priiss
Thz han var en erligh herra
han doo affbrat oc thy var verra
Han haffde ena starka vällugha slekt
the lifdo sidhan mz digher ospekt
Oc striddo opta mz digher makt
swa som här er för i bokenne sakt
Een aff them heet junker karl
han satte sik a moth birge järl
birge jerl ville ok han fordriffua
ok alla the ner honom ville bliffua

Folkunga sampnado sik ather tha
ok toko folk huar the kunno faa
vplenzska danska oc nordmen soma
ok thydiska, men som vidherla koma
The wordo tha swikne i rette tro
jnnan vesmanna lande vid herwadz bro

Birge jerl ok biscop koll
var herra gaff ther til eth tool
The loffuado them tro oc sworo them edha
oc villo them felugha til sik ledha
Ok talado for them yffrid slät
ok sagdo at the villo haffuat til säät
Swa at folkunga lagdo thera vapn nid
thy at biscop koll haffde sworet them frid
Ok gingo til thera ouer ena aa
ther loth them jerlin hoffwod aff slaa
Jwnker karl war ekke thär
ther varo tha yffrid marge när
Tha gik folkunga äät
wald ouer ok mykin oreth
folkunga ok thera frender
dogho tha marge alle i sänder
Ok fingo tha swa ilt affslagh
the koffrado sik ey än i dagh

Sidhan thorde engen a mot jerlin standa
Norsk Fuchsia Selskap

**Norsk Fuchsia Selskap** ble opprettet i 1985 for å ivareta og øke interessen for fuksia i Norge. Selskapet er landsomfattende og har 17 lokale avdelinger i nesten alle landets fylker. Fuchsiaselskapet har om lag tusen medlemmer over hele landet.

## Eksterne lenker
* Norsk Fuchsia Selskap
Temotu-provinsen

**Temotu-provinsen** er den østligste provinsen i Salomonøyene i Stillehavet. Landflateinnholdet er på 926 kvadratkilometer fordelt øyer som er spredt utover 150&nbsp;000 kvadratkilometer hav. Øyene i Temotu ligger nærmere det nordlige Vanuatu (17 mil) enn Salomonøyene for øvrig (40 mil). Ved folketellinga i 2009 hadde provinsen  innbyggere, mot  i 1999.
 
Provinsen består av følgende øyer:
* Santa Cruz-øyene: Santa Cruz, Tinakula, Utupua og Vanikoro, samt flere mindre
* Reef-øyene, 16 nokså små øyer og atoller
* Duff-øyene, 11 små øyer
* Noen enslige øyer lengst øst: Tikopia, Anuta og Fatutaka

Mellom Temotu og Makira-Ulawa-provinsen har Stillehavet dyp på ned til 6000 meter.

## Referanser
19. etappe i Tour de France 2007

Den **19. etappen** i Tour de France 2007 var en 55,5 km lang individuell tempo-etappe som gikk fra Cognac til Angoulême.

***Etappe:** 19
***Dato:** 28. juli
***Lengde:** 55,5 km
***Norske resultater:**
: 60. Kurt Asle Arvesen + 6.32
: 123. Thor Hushovd + 9.42
***Gjennomsnittshastighet:** 53,1 km/t

## Resultatliste
### 1. passeringspunkt, Sigogne, 17,5 km
Gjennomsnittsfart: 53,6 km/t

### 2. passeringspunkt, Saint-Genis-d'Hiersac, 35 km
Gjennomsnittsfart: 52,9 km/t

### Målgang
Gjennomsnittsfart: 53,1 km/t

## Eksterne lenker
* Etappebeskrivelse og recap på cyclingnews.com
20. etappe i Tour de France 2007

Den **20. etappen** i Tour de France 2007 var en 146 km lang etappe som gikk fra Marcoussis til Paris. Etappen inneholdt 2 spurter og 2 fjellpasseringer; 2 kategori 4 stigninger.

***Etappe:** 20
***Dato:** 29. juli
***Lengde:** 146 km
***Norske resultater:**
: 2. Thor Hushovd + 0.0
: 67. Kurt Asle Arvesen + 0.15
***Gjennomsnittshastighet:** 37,9 km/t

## Sprint og klatrepasseringer
### 1. sprint (Châtenay-Malabry)
Etter 74 km

### 2. sprint (Inngang Champs-Elysées)
Etter 108,5 km

### 1. klatring (Côte de Saint-Rémy-les-Chevreuse)
4. kategori etter 51 km

### 2. klatring (Côte de Châteaufort)
4. kategori stigning etter 54,5 km

## Resultatliste

## Eksterne lenker
* Etappebeskrivelse og recap på cyclingnews.com
Lancia Fulvia

**Lancia Fulvia** er en bilmodell fra den italienske bilprodusenten Lancia, som var i produksjon mellom 1963 og 1976. Modellen er kjent for sin rolle i motorsport, og vant blant annet verdensmesterskapet i rally i 1972.

## Karosserityper
Fulvia var tilgjengelig med en lang rekke forskjellige karosserityper:
* *Berlina* – En kompakt firedørs sedan introdusert i 1963.
* *Berlina 2C* – En oppdatert Berlina med større motor (1963)
* *Berlina GT* – En oppdatert Berlina med større motor (1967)
* *Berlina GTE* – Nok en oppdatert Berlina (1968)
* *Berlina '69* – Nok en oppdatert Berlina (1969) med ny motor og annerledes karosseri.
* *Berlina '5m* – Siste oppdaterte Berlina (1970) med ny motor og femtrinns girkasse.
* *Coupe* – En kompakt todørs coupé introdusert i 1965. Utstyrt med større motor og har kortere akselavstand.
* *Coupe HF* – En rallyversjon av coupé-modellen, introdusert senere i 1965.
* *Rallye 1.3 HF* – En oppdatert HF med ny motor (1&nbsp;298 cm³, 101 hk)
* *Rallye 1.3* – En oppdatert coupé med ny motor (1&nbsp;298 cm³, 87 hk)
* *Rallye 1.3s* – En oppdatert Rallye 1.3 med ny motor (1&nbsp;298 cm³, 93.2 hk)
* *Rallye 1.6 HF* – Nok en oppdatert Rallye med ny motor (1&nbsp;584 cm³, 115 hk)
* *Rallye 1.6 HF Variante 1016* – Den kraftigste Fulvia-varianten, med 132 hestekrefter.
* *Coupe 1,3s* – Oppdatert karosseri og ny femtrinns girkasse.
* *Coupe 1600 HF* – Oppdatert karosseri og ny motor; 1&nbsp;584 cm³ og 114 hestekrefter.
* *Coupe 1,3s Montecarlo* – Replika av Montecarlo Rally-modellen med dekor og 90 hestekrefter.
* *Sport* – en toseters variant av coupémodellen med nytt karosseri fra Zagato.
* *Sport 1,3* – En oppdatert Sport med 87 hestekrefter.
* *Sport 1,3s* – En oppdatert Sport 1,3 med 93,2 hk.
* *Sport 1,3s MkII* – En oppdatert Sport 1,3 med femtrinns girkasse.
* *Sport 1600* – En oppdatert Sport med større motor (1,6 liter) og 114 hestekrefter.

Fulvia Sedan ble oppdatert i 1969, med 20 mm lengre akselavstand, oppdatert interiør og ansiktsløftet karosseri.
Fulvia Coupé og Sport ble oppdatert i utseende og teknikk i 1970.

## Chassis

Fulvia ble designet av Antonio Fessia, som en erstatter for Lancia Appia. De to modellene deler nesten ingen komponenter; Appia hadde bakhjulstrekk, mens Fulvia er forhjulsdreven som Flavia. Fulvia er svært lik Flavia, med unntak av motoren: Flavia er utstyrt med en firesylindret tverrstilt motor, mens Fulvia har en V-motor lik Lambda. 

## Motor
V4-motoren i Fulvia var helt ny. Den var designet av Zaccone Mina og har doble overliggende kamaksler. Sylindervolumet varierte fra 1&nbsp;091 cm³ (med 59 hk) til 1&nbsp;584 cm³ (med 132 hk).

## Referanser
Talia Shire

**Talia Rose Shire** (født **Talia Rose Coppola** 1946) er en amerikansk skuespiller av italiensk avstamming. Hun er mest kjent for rollen som *Adrian* i Rocky-filmene, hvor hun spilte kjæresten og siden kona til Sylvester Stallone. Hun spilte også i *[[Gudfaren]]* og *[[Gudfaren 2]]*, hvor hun hadde rollen som Connie Corleone. 

Talia Shires fødenavn var Coppola, hun er søster til filmprodusenten Francis Ford Coppola. Faren Carmine laget musikk blant annet til *Gudfaren 2*. Skuespilleren Jason Schwartzman er hennes sønn.

## Referanser


## Eksterne lenker
*
Skritteller

**Skritteller** eller **pedometer** er et lite, mekanisk eller elektronisk måleinstrument som teller antall skritt brukeren går. En skritteller kan måle aktivitetsnivået både under trening og i hverdagen og blir ofte brukt for å motivere til økt fysisk aktivitet eller mer mosjon.

Skrittellere kan i dag være innebygd som en funksjon i andre typer bærbar elektronikk som MP3-spillere og mobiltelefoner.

## Referanser
18. etappe i Tour de France 2007

Den **18. etappen** i Tour de France 2007 var en 211 km lang etappe som gikk fra Cahors til Angoulême. Etappen inneholdt 2 spurter og 4 fjellpasseringer; 4 kategori 4 stigninger.

***Etappe:** 18
***Dato:** 27. juli
***Lengde:** 211 km
***Norske resultater:**
: 10. Thor Hushovd + 8.34
: 120. Kurt Asle Arvesen + 9.24
***Gjennomsnittshastighet:** 40,4 km/t 

## Sprint og klatrepasseringer
### 1. sprint (Saint-Cyprien)
Etter 66 km

### 2. sprint (Dignac)
Etter 192 km

### 1. klatring (Côte de Salvezou)
4. kategori etter 15 km

### 2. klatring (Côte de Lavercantière)
4. kategori stigning etter 24 km

### 3. klatring (Côte de Saint-Martial-de-Nabirat)
4. kategori stigning etter 39,5 km

### 4. klatring (Côte de Saint-Cyprien)
4. kategori stigning etter 70,5 km

## Resultatliste

## Eksterne lenker
* Etappebeskrivelse og recap på cyclingnews.com
17. etappe i Tour de France 2007

Den **17. etappen** i Tour de France 2007 var en 188,5 km lang etappe som gikk fra Pau til Castelsarrasin. Etappen inneholdt 2 spurter og 6 fjellpasseringer; 1 kategori 3 stigning og 5 kategori 4 stigninger.

Etter at Michael Rasmussen, lederen av Tour de France, ble utestengt fra Touren, var det ingen som kjørte med den gule trøya i etappen.
 
***Etappe:** 17
***Dato:** 26. juli
***Lengde:** 188,5 km
***Norske resultater:**
: 18. Thor Hushovd + 9.39
: 76. Kurt Asle Arvesen + 9.39
***Gjennomsnittshastighet:** 44.5 km/t

## Sprint og klatrepasseringer
### 1. sprint (Rabastens-de-Bigorre)
Etter 44,5 km

### 2. sprint (Solomiac)
Etter 146,5 km

### 1. klatring (Côte de Baleix)
3. kategori etter 23 km

### 2. klatring (Côte de Villecomtal)
4. kategori stigning etter 54 km

### 3. klatring (Côte de Miélan)
4. kategori stigning etter 59,5 km

### 4. klatring (Côte de Sainte-Dode-aux-Croix)
4. kategori stigning etter 63,5 km

### 5. klatring (Côte de Theux)
4. kategori stigning etter 72,5 km

### 6. klatring (Côte de la Montagnère)
4. kategori stigning etter 169,5 km

## Resultatliste

## Ryttere som brøt

*Hele Cofidis-laget trakk seg fra touren etter at Cristian Moreni testet positivt på forhøyede testosteron-nivåer.
*58 Michael Rasmussen fra Rabobank ble utestengt fra Tour de France av laget sitt, sannsynligvis for å ha løyet om sitt oppholdssted i ukene før Touren.
*51 Denis Mensjov fra Rabobank brøt under etappen.

## Diskvalifikasjoner

* 144 Cristian Moreni fra Cofidis testet positivt for doping etter den 11. etappen.

## Eksterne lenker
* Etappebeskrivelse og recap på cyclingnews.com
Fanfare for the Common Man

**Fanfare for the Common Man** er et musikkstykke komponert av den amerikanske komponisten Aaron Copland i 1942 og er et av hans mest kjente verk. Det er et ganske kort stykke, skrevet for messingblåsere og slagverk. Stykket har en kjent åpning i F, B og F#.

Stykket har følgende instrumentering:

*fire valthorn (i F)
*tre trompeter (i B)
*tre tromboner
*en tuba
*en pauke
*en basstromme
*en gong

Copland skrev stykket etter oppfordring som en hyllest til den folkelige krigsinnsatsen under andre verdenskrig. Stykket ble tidlig et av hans mest populære og ble inkludert som hovedtemaet i den fjerde satsen i hans tredje symfoni. Copland uttalte senere at utfordringen var å komponere en tradisjonell fanfare som var direkte og kraftig, men allikevel var et samtidsuttrykk. Stykket har senere blitt regnet blant USAs patriotiske musikk.

## Annen bruk av stykket
I 1977 kom også stykket i en rockeversjon gjennom den engelske progrock-gruppen Emerson, Lake & Palmer på albumet *Works Vol. 1*. Som Copland hadde også denne gruppen en meget stor suksess med stykket,  og singelen fra samme året har senere blitt brukt ved idrettsarrangementer og idrettsendinger på TV, blant annet av ABC i USA, av TV Azteca i Mexico og av australske og britiske kanaler.

Blant andre de engelske fotballklubbene Oldham Athletic AFC og Wolverhampton Wanderers FC bruker den innledende fanfaren når laget kommer på banen.

Rolling Stones brukte også et utdrag av stykket på albumet *[[Love You Live]]* fra 1977 og som en del av åpningen av konsertene under turneen  i 1976 etter utgivelsen av *[[Black and Blue (album)|Black and Blue]]*-albumet.

Den amerikanske rockegruppen Styx brukte elementer av stykket på et album fra 1972.

Den engelske rockegruppen Asia, hvor også Carl Palmer fra Emerson, Lake & Palmer er med, spiller ofte rundt temaet fra stykket både på konserter og på flere album er elementer fra dette stykket med.
Norgesmesterskapet i fotball for menn 1957

**Norgesmesterskapet i fotball for menn 1957** ble vunnet av Fredrikstad etter at de vant over Sandefjord med 4-0 den 20. oktober. Målscorere for Fredrikstad var Per Kristoffersen i det første og i det 26. minutt,  Henry Johannessen i det 57. minutt og Bjørn Borgen i det 81. minutt.
Dette var syvende gangen Fredrikstad vant et Norgesmesterskap. 33 073 tilskuere overvar kampen på Ullevaal Stadion. Dommer var Leif Gulliksen.

**Fredrikstads  vinnerlag:** Per Mosgaard, Roar Johansen, Åge Spydevold, Arne Pedersen, Reidar Kristiansen, Leif Pedersen, Bjørn Borgen, Tore Nilsen, Per Kristoffersen, Henry Johannessen og Willy Olsen.

**Sandefjords lag**: Per Elnan (Øivind Andersen), Finn Gjelstad, Yngve Karlsen,
Erik Kristiansen, Thorbjørn Svenssen, Ernst Norli, Ragnar Hvidsten, Hans Sperre, Gunnar Guthu, Arvid Havnaas og Reidar Pedersen.

## 1. runde

## 2. runde

## 3. runde

## 4. runde

## Kvartfinaler
*  &ndash; ***' 2-4
* ***' &ndash;  3-2 e.e.o.
* ***' &ndash;  3-0
* ***' &ndash;  2-0

## Semifinaler
* ***' &ndash;  3-0
*  &ndash; ***' 1-4

## Finale
* **** &ndash;  4-0

## Kilder
* www.rsssf.no
* Aftenposten
* Einar Munthe-Kaas (red). *Sportsrevy 1957, idrettsåret i tekst og bilder*. Norsk faglitteratur. ISSN 0804-0907.
Tikopia

**Tikopia** er ei øy i Temotu-provinsen på Salomonøyene i Stillehavet. Det er den sørligste øya i staten, og den ligger nokså avsides, 380 km sørøst av Santa Cruz i samme provins. 

Tikopia er restene av en utdødd vulkan. Øya er på ca. 5 kvadratkilometer. Det høyeste punktet er toppen av **Reani**-fjellet, 380 meter over havet. Herfra kan en ved klarvær se til nabostaten Vanuatu. Innsjøen **Te Roto**, dekker over et gammelt vulkankrater, som er 80 meter dypt.

Ved folketellinga i 2009, hadde Tikopia  innbyggere, mot  i 1999.
De fleste er polynesiere med tikopisk som et eget språk.

Den norske barneserien *[[Flaskepost fra Stillehavet]]* er filmet på Tikopia.

## Referanser
Fluvoksamin

**Fluvoksamin** er en selektiv serotoninreopptakshemmer (SSRI), et antidepressivum. Det markedsføres blant annet under varemerket *Fevarin*. Fluvoksamin brukes særlig ved tvangslidelser, og til å forsterke effekten av enkelte legemidler.

*For virkningsmekanisme og generelle effekter se artikkel om [[SSRI]]*

Fluvoksamin er et av de eldste SSRI, og ble lansert av det sveitsiske legemiddelfirmaet Solvay i 1984. Det ble lansert i USA i 1999 og i Japan i 1999.

Fluvoksamin hemmer effektivt enzymet Cytochrom P450 1A2 (CYP 1A2) som blant annet bryter ned en rekke antipsykotika, koffein og tricykliske antidepressiva. Ved å gi en liten dose fluvoksamin til pasienter som bruker antipsykotikumet klozapin (*Leponex*), kan dosen reduseres betraktelig og kostnadene reduseres.

I TV-serien Sopranos behandles psykiateren Jennifer Melfi i episode 10 i andre sesong med fluvoksamin (*Luvox*) for sitt alkoholproblem. 
  
En av gjerningsmennene i Columbine-massakren i 1999, Eric Harris, ble på gjerningstidspunktet behandlet med fluvoksamin for depresjon. Det er spekulert i om dette kan ha bidratt til hendelsen.

## Covid-19

Fluvoksamin var ett av legemidlene som var med i studier for såkalt «off-label» bruk mot Covid-19, det vil altså si at man undersøker om eksisterende medisiner kan ha en effekt mot sykdommer de opprinnelig ikke var tiltenkt for. En større klinisk studie fra oktober 2021 viste lovende resultater for behandling med Fluvoksamin i form av redusert behov for sykehusopphold og redusert dødelighet. 

## Referanser


## Eksterne lenker
Felleskatalogen ''Fevarin'' Mylan Healthcare B.V.
Norgesmesterskapet i fotball for menn 1961

**Norgesmesterskapet i fotball for menn 1961** ble vunnet av Fredrikstad etter at de vant over Haugar med 7-0 den 15. oktober. Målscorere for Fredrikstad var Bjørn Borgen i det 37. minutt, Rolf Olsen i det 43. og i 77. minutt, Per Kristoffersen i det 47. og 63. minutt, Arne Pedersen i det 57. minutt og Reidar Kristiansen i det 67. minutt på straffe.
Dette var åttende gangen Fredrikstad vant et Norgesmesterskap. 33 273 tilskuere overvar kampen på Ullevaal Stadion. Dommer var Bjørn Borgersen.

**Fredrikstads  vinnerlag:** Per Mosgaard, Kjell Andreassen, Tom Johannssen, Roar Johansen, Hans-Jakob Mathisen, Reidar Kristiansen, Bjørn Borgen, Arne Pedersen, Per Kristoffersen, Rolf Olsen og Jan Aas. 

**Haugars  lag:** Kjell Rasmussen, Arne Ness, Jan Undahl, Kåre Halvorsen, Arthur Sydnes, Bjørn Sundfør, Gudmund Sandvik, Paul Tofte, John Aspen, Alf Grindheim og Stein Alendal.

## 3. runde

## 4. runde

## Kvartfinaler
* ***' –  4-1
*  – ***' 0-1
*  – ***' 2-5
*  – ***' 2-3

## Semifinaler
*  – ***' 0-1
* ***' –  1-0 e.e.o.

## Finale
* **** –  7-0

## Kilder
* www.rsssf.no
* Einar Munthe-Kaas (red). *Sportsrevy 1961*.
* Aftenposten
EuroCash

**EuroCash** er en kjede av sju varehus i Sverige, nær de mest trafikkerte grenseovergangene med Norge. Kjeden ble grunnlagt i 1999 av Berndt Thomas Evertsson. Evertsson er svensk forretningsdrivende.

## Butikkene
Byggingsarbeidet på EuroCash på Svinesund ble påbegynt høsten 1998, og butikken stod ferdig den 6. juli 1999 med et flateinnhold på 2200&nbsp;m².

28. oktober 2005 ble EuroCash åpnet i Olav Thon Gruppens Töcksfors Shoppingcenter i Töcksfors. I tillegg er det også en butikk i Töcksfors Handelspark som åpnet i 2012.

Den 30. mars 2006 ble butikk nummer tre i Charlottenberg åpnet, og den 3. november 2006 kom enda en, denne gangen på Oslovägen i Strömstad. Butikklokalet på Oslovägen var eid av Ica Kvantum før EuroCash flyttet inn og overtok bygget.

På Storlien var det tidligere en butikk på Storvallen omtrent fire kilometer øst for sentrum. I juli 2020 åpnet en ny EuroCash-butikk med et areal på 4500&nbsp;m² i Fjellhandel Storliens handelscentrum ved avkjørselen fra E14 mot Storlien.

I februar 2021 åpnet det en butikk i Långflon i Torsby kommune.

## Eiere
EuroCash eies av EuroCash Food AB, som var eid av det norske Conceptor AS fra 1999 til 2017. I 2017 ble selskapet solgt til NorgesGruppen og svenske Axfood AB.

## Referanser


## Eksterne lenker
* 
* 
* Conceptors nettside
Carnotaurus

***Carnotaurus*** (betyr «kjøttetende okse» av Latin *carno [carnis]* = kjøtt + *taurus* = okse, på grunn av sine okselignende horn) var en stor kjøttetende dinosaur. Bare en art, ***Carnotaurus sastrei*** har blitt beskrevet så langt.

*Carnotaurus* levde i Patagonia, Argentina (La Colonia-formasjonen) under campan eller maastricht alderen i Sen kritt-perioden. Den ble oppdaget av José Bonaparte, som har oppdaget flere andre dinosaurer i Sør-Amerika.

## Karakteristikk

*Carnotaurus* var en stor* theropode*, omtrant 8 meter lang og mellom 1488&nbsp;kg og 2626&nbsp;kg tung, avhengig av beregningsmetode. De mest karakteristiske trekkene ved *Carnotaurus* er to tykke horn over øynene og svært reduserte forbein med fire små fingre, selv om bare de midterste to endte i fingre, var den fjerde var skinne-lignende og kan har representert en ekstern "spur." Fingrene var sammengrodd og ubevegelige, og manglet klør. Den hadde også en uvanlig lang hals (i forhold til andre* [[abelisaur]]er*), og et lite hode med kantede kjever. Øynene til *Carnotaurus* vendte fremover, som var uvanlig for en dinosaur, og kan indikere kikkertsyn og dybdesyn.

Det er en besynderlig kontrast mellom *Carnotaurus* dype, robust utseende skalle og dens grunne, slanke og lave kjeve. Så langt har ingen funnet ut hva dette kan ha å si for måten den spiste på.
	  	
Et enkelt skjelett, som mangler det meste av halen og beina, har blitt beskrevet, med spor etter blant annet hud langs deler av høyre side, som viser at *Carnotaurus* manglet fjær, i motsetning til de mer avanserte coelurosaurene. I stedet var huden dekket av små skjell, med større skjell i irregulære rader. 

## Trivia
* *Carnotaurus* er med i Disney-filmen Dinosaur, der de blir kalt *Carnataurer*. 

## Referanser


## Eksterne lenker
*
Ringerikes Malerklubb

**Ringerikes Malerklubb** ble stiftet 1. april 1939 som Norges første klubb for amatørmalere. Opptakten var en privatutstilling som gikk av stabelen i mars samme året, der amatørmalerne Nils Johansen, Birger Olsen, Simen Helgesen og Harald Hauge hadde slått seg sammen i en fellesutstilling.

Utstillingen ble en suksess, og i ettertid bestemte de seg for å forsøke å danne en egen lokal forening. Stiftelsessmøtet ble holdt på gamle Glatved Hotel (hotellet brant ned 3. desember 1941), som lå på nordsiden av Hønefoss (på tangen der Randselva møter Begna like nedenfor Hønefossen, bak Riddergården). Den første utstillingen klubben arrangerte ble åpnet lørdag 11. november samme året og varte i fem dager. Elleve kunstmalere stilte ut 110 malerier, hvorav 18 ble solgt. Utstillingen ble besøkt av 350 betalende tilskuere og en rekke elever fra de lokale skolene.

I dag har klubben atelier i de kommunale lokalene i Arnemannsveien 3 i Hønefoss, som er administrativt sentrum i Ringerike kommune, Buskerud.

## Eksterne lenker
* Ringerikes Malerklubb
Thomas Sørum

**Thomas Braathen Sørum** (født 17. november 1982) er en norsk tidligere fotballspiller. 

Han kom dit før 2013-sesongen, etter å ha spilt to år for den svenske klubben Helsingborgs IF. Før det spilte han i FK Haugesund, der han fikk sitt ordentlige gjennombrudd. Han kom til Haugesund i 2009, fra sin moderklubb, Strømsgodset, der han hadde spilt siden 2001, kun avbrutt av et låneopphold i Manglerud Star. 

I 2009 ble han toppscorer i Adeccoligaen med 24 mål.

### Landslaget
15. januar 2012 fikk han sin første og eneste landskamp for  mot Danmark.
 
Han har også to U17-landskamper for Norge.

## Referanser


## Eksterne lenker
*
Fylkesvei 6472

**Fylkesvei 6472** (**Fv6472**) går mellom Hellesvik og Strømøy i Frøya.

Før Trøndelag fylke ble opprettet 1. januar 2018 hadde veien betegnelsen Fylkesvei 438 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
* 
*
Zagato

**Zagato** (SZ DESIGN s.r.l.) er et italiensk designhus som holder hus rett utenfor byen Milano. Selskapet ble etablert av Ugo Zagato, som begynte å bruke materialer og teknikker kjent fra flyindustrien til produksjon av personbiler. Zagatos biler var svært avanserte, og ble kjent for lav vekt og god aerodynamikk. 

Både Alfa Romeo, Fiat og Lancia benyttet seg av selskapets tjenester, og disse samarbeidene førte til en rekke legendariske løpsbiler, blant annet Alfa Romeos 1500, 1750 Gran Sport og 2300 8C. Etter andre verdenskrig sto Zagato for modeller fra blant andre Maserati, Alfa Romeo, Fiat, Lancia, Abarth, Ferrari og Aston Martin. I tillegg bygget selskapet en rekke eksklusive spesialmodeller (som regel kun i ett eksemplar) og prototyper for andre merker, som Ford, Jaguar, MG, Rover, Volvo, Bristol og Rolls-Royce.

## Zagato-modeller
* Alfa Romeo
** 6C 1500 (1929)
** 8C 2300 (1932)
** 6C 1750 (1932)
** 8C 2900 (1937)
** Giulietta SZ (1957)
** 2600 Sprint Zagato (1962)
** Giulia TZ (1963)
** Gran Sport Quattroruote (1965)
** GT Junior Zagato (1969)
** SZ (1989)
* Aston Martin
** DB4 GT Zagato (1960)
** Vantage (1988)
* Bristol
** 405 (1960)
* Fiat
** 8V (1952)
* Lancia
** Appia GT (1957)
** Flaminia Sport (1958)
** Flavia Sport (1962)
** Fulvia Sport (1966)
** Beta Spider (1976)
* Maserati
** A6 1500 Panoramica (1949)
** A6 G/54 2000 (1954)
** Biturbo Spider (1984)
* Thunder Power
** Thunder Power Sedan (2015)

## Eksterne lenker
* 
* Zagatos offisielle nettsider